Vicdanlı insanlar isə problemlərin üzərinə gedirlər və hədəfi görürlər. Hədəf idarə edənlərdir. Bunu hər kəs bilir, amma cəsarət hər kəsdə eyni səviyyədə olmur. Cəsarətsiz, hətta şərəfsiz, əclaf, amma savadlı, ölkə üçün çox lazımlı adamlar var. Onlar üçün kimə işləməyin fərqi yoxdur. İŞİD-in videolarına baxanda görünür ki, onları peşəkar mütəxəssislər hazırlayıb. Yaxud Şimali Koreyanın hakerləri dünyada məşhurdur. Mənəvi dəyərlərin onlar üçün o qədər də əhəmiyyət kəsb eləmədiyi, kəsb eləsə də, qorxusundan daha çox pul verənə işləmək variantını seçən adamlar bizdə də xeyli var. Dövlət idarələrində də işləyirlər, xaricdə oxuyub, gəliblər, lazımlı mütəxəssislərdir. Rejim dəyişəndən sonra da onlar lazım olacaqlar. Amma belələrini qazanmaq heç olmasa, çoxlu pul xərcləyərək mümkün olur.